**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

Избори за общински съветници и кметове на 27.10.2019 г.

**П Р О Т О К О Л**

**№ 20**

**гр. Трявна, 27.10.2019г.**

Днес, 27.10.2019г. се състоя заседание на Общинска избирателна комисия - гр. Трявна /ОИК/, назначена с Решение № 697 - МИ/23.08.2019 г. на ЦИК.

На заседанието присъстват: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

Налице е законоустановения кворум, съгласно разпоредбите на чл. 85, ал. 3 от Изборния кодекс и комисията може да заседава и взема решения.

Заседанието бе открито в 12.00 часа под председателството на Антоанета Иванова – председател на ОИК –Трявна.

**Антоанета Иванова:**

Уважаеми колеги, откривам заседанието на ОИК – Трявна. Заседанието се проведе при следния

 ***ДНЕВЕН РЕД:***

1. Отказ за вписване в Публичния списък на упълномощените представители на ПП "ГЕРБ", регистрирала кандидатска листа в изборите за общински съветници и за кметове на 27 октомври 2019 г.

2. Жалба с вх.№ 206 от 27.10.2019 г., депозирана от Коалиция “БСП за България“, чрез упълномощен представител Татяна Рачева. 3. Жалба с вх. №207 от 27.10.2019 г., депозирана от ПП “ГЕРБ“, чрез представляващ Цветомир Цвятков Михов. 4. Жалба с вх.№ 208 от 27.10.2019 г., депозирана от ПП “ГЕРБ“, чрез представляващ Цветомир Цвятков Михов. 5. Жалба с вх. № 209 от 27.10.2019 г., депозирана от ПП “ГЕРБ“, чрез представляващ Цветомир Цвятков Михов

Има ли други предложения за промени и актуализация в предложения дневен ред: не постъпват такива.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

 „Против“ – няма.

**Иванова:** Предлагам проект за Решение № 127–МИ от 27.10.2019г.

Постъпил е списък с упълномощени представители, заведен с вх. № 205/26.10.2019г. 16.47 ч. във входящия регистър на ОИК – Трявна, подаден от ПП "ГЕРБ". Посочено е едно лице, за вписване в регистъра като пълномощник на ПП "ГЕРБ" в изборите за общински съветници, кмет на община и кмет на кметство на 27 октомври 2019 г. Списъкът е представен и на технически носител в електронен вид.

Извършена е проверка чрез програмния продукт „Информационно обслужване“ АД, като е констатирано несъответствие за  посоченото в списъка лице.

ОИК Трявна счита, че не са налице условията за вписване и обявяване на посочения упълномощен представител.

Предвид горното и на основание чл. 87, ал. 1, т. 1 от Изборния кодекс, Общинска избирателна комисия Трявна

**Р Е Ш И:**

**ОТКАЗВА** вписването на представител на кандидатската листа на ПП „ГЕРБ“ в публичния регистър на ОИК Трявна за упълномощени представители.

Решението да се обяви на таблото на ОИК - Трявна и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл. 88 от ИК.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

 „Против“ – няма.

**Иванова:** Предлагам проект за Решение № 128–МИ от 27.10.2019г.

Общинска избирателна комисия - Трявна е сезирана с  жалба с вх. № 2/27.10.2019 г. по описа на  електронния регистър на жалбите в ОИК - Трявна от Коалиция “БСП за България“, чрез упълномощен представител Татяна Рачева.

В жалбата се сочи, че в секция № 20, упълномощен представител на ПП стои до таблото, на което са изложени имената на кандидатите и посочва номера, за който да гласуват.

 С оглед проверката за  изясняване обстоятелствата по жалбата бяха изпратени двама представители на ОИК-Трявна,  от различни партии, които на място пред информационното табло не са установили да присъства каквото и да било лице, което да извършва изборна агитация. Такова лице не е посочено и в самата жалба.

Поради изложеното, комисията счита, че  жалбата е неоснователна  и недоказана, като следва да бъде  оставена без уважение.

След направените разисквания и на основание чл.87, ал.1, т.22  от  ИК, ОИК- Трявна

**РЕШИ:**

Оставя без уважение жалба с вх. № 2/27.10.2019 г. по описа на  електронния регистър на жалбите в ОИК – Трявна, подадена от Коалиция “БСП за България“, чрез упълномощен представител Татяна Рачева, като неоснователна и недоказана.

Решението може да се оспори пред Централната избирателна комисия по реда на чл. 88 ал. 1 от ИК в три дневен срок от обявяването му.

Решението да се обяви на таблото на ОИК Трявна и да се публикува в интернет страницата на комисията.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

 „Против“ – няма.

**Иванова:** Предлагам проект за Решение № 129–МИ от 27.10.2019 г.

Общинска избирателна комисия - Трявна е сезирана с  жалба с вх. № 3/27.10.2019 г. по описа на  електронния регистър на жалбите в ОИК - Трявна от ПП “ГЕРБ“, чрез представляващия Цветомир Цвятков Михов.

В жалбата се сочи, че в деня на провеждане на изборите лицето Иво Балевски като кандидат за независим общински съветник в продължение на 1 час стои пред секция № 073500018 и извършва предизборна агитация, като призовава хората да гласуват за него с номер 67. След проведен разговор с председателя на секцията, лицето се е преместило в механа „Божковци“ на ул. „Патриарх Евтимий“ 33, като продължило да извършва агитация и да приканва гражданите да гласуват за него с номер 67 в бюлетината.

 С оглед проверката за  изясняване обстоятелствата по жалбата бяха изпратени двама представители на ОИК-Трявна,  от различни партии, които на двете посочени в жалбата места, не са установили посоченото лице да присъства и да извършва предизборна агитация. Снети са данни от СИК, от които е установено, че по–рано през деня посоченото лице е посетило секция № 073500018, където е упражнило правото си на глас, след което е било пред секцията, но не е извършвало предизборна агитация. След предупреждение от страна на член на СИК е напуснало мястото. По данни на собственика на обекта, лицето е посетило за кратко механа „Божковци“, като г-н Балевски е бил сам.

Поради изложеното, комисията счита, че  жалбата е неоснователна  и недоказана, като следва да бъде  оставена без уважение.

След направените разисквания и на основание чл.87, ал.1, т.22  от  ИК, ОИК-Трявна

 **РЕШИ:**

Оставя без уважение жалба с вх. № 3/27.10.2019 г. по описа на  електронния регистър на жалбите в ОИК-Трявна от ПП “ГЕРБ“, чрез представляващия Цветомир Цвятков Михов, като неоснователна и недоказана.

Решението може да се оспори пред Централната избирателна комисия по реда на  чл. 88 ал. 1 от ИК в три дневен срок от обявяването му.

Решението да се обяви на таблото на ОИК Трявна и да се публикува в интернет страницата на комисията.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

 „Против“ – няма.

**Иванова:** Предлагам проект за Решение № 130–МИ от 27.10.2019 г.

Общинска избирателна комисия - Трявна е сезирана с  жалба с вх. № 4/27.10.2019 г. по описа на  електронния регистър на жалбите в ОИК - Трявна от ПП “ГЕРБ“, чрез представляващ Цветомир Цвятков Михов.

В жалбата се сочи, че на 26.10.2019 г. в деня за размисъл кандидатът за общински съветник Михаил Ангелов от Коалиция Алтернативата на гражданите (Движение 21) е извършвал предизборна агитация в нарушение на разпоредбите на ИК. Същият е събрал група хора в павильон „Божко Бонев“ в кв. „Светушка, и ги е агитирал да гласуват за него като кандидат за общински съветник, както и за кандидата за кмет от Коалиция Алтернативата на гражданите (Движение 21) Драгомир Николов. Днес, 27.10.2019 г. Михаил Ангелов отново е събрал група хора в същото заведение и отново ги е приканвал да гласуват за кандидата за кмет на Община Трявна Драгомир Николов с № 69 в бюлетината.

 С оглед проверката за  изясняване обстоятелствата по жалбата бяха изпратени двама представители на ОИК-Трявна,  от различни партии, които на посоченото място не са установили да присъства Михаил Ангелов. Снети са данни от собственика на павильона, от които е установено, че предния ден лицето е бил там, но не е извършвал предизборна агитация.

Поради изложеното, комисията счита, че  жалбата е неоснователна  и недоказана, като следва да бъде  оставена без уважение.

След направените разисквания и на основание чл.87, ал.1, т.22  от  ИК, ОИК-Трявна

**РЕШИ:**

Оставя без уважение жалба с вх. № 4/27.10.2019 г. по описа на  електронния регистър на жалбите в ОИК-Трявна от ПП “ГЕРБ“, чрез представляващия Цветомир Цвятков Михов, като неоснователна и недоказана.

Решението може да се оспори пред Централната избирателна комисия по реда на  чл. 88 ал. 1 от ИК в три дневен срок от обявяването му.

Решението да се обяви на таблото на ОИК Трявна и да се публикува в интернет страницата на комисията.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

 „Против“ – няма.

**Иванова:** Предлагам проект за Решение № 131–МИ от 27.10.2019 г.

Общинска избирателна комисия - Трявна е сезирана с  жалба с вх. № 5/27.10.2019 г. по описа на  електронния регистър на жалбите в ОИК-Трявна от ПП “ГЕРБ“, чрез представляващия Цветомир Цвятков Михов.

В жалбата се сочи ,че на 27.10.2019 г. в деня за провеждане на изборите, Мариян Ганчев извършвал предизборна агитация и извозвал хора до изборните секции с автомобил с рег. № ЕВ 14 89 АР, които да гласуват за съпругата му Гергана Ганчева, която е кандидат за кмет от МК „Български социалдемократи“. Г-н Ганчев периодично обикалял около секция № 073500018, както и територията на цялата община, спирал гражданите, отиващи да упражнят своето право на глас и ги приканвал да гласуват за г-жа Ганчева с №70 в бюлетината. Отделно от това г-н Ганчев обикалял и домовете на хората и ги приканвал да гласуват за същия кандидат.

Към жалбата са приложени два броя снимки, на които се вижда лек автомобил с рег. № ЕВ 14 89 АР. От снимките не може да се установи на каква дата и в какъв час са направени.

С оглед проверката за  изясняване обстоятелствата по жалбата бяха изпратени трима представители на ОИК-Трявна,  от различни партии, които на посоченото място не са установили да присъства Мариян Ганчев и не са установили посочения автомобил на място. Председателя на СИК № 073500018 заяви, че това лице не се е явявало в секцията в качеството на придружител или в друго качество.

Поради изложеното, комисията счита, че  жалбата е неоснователна  и недоказана, като следва да бъде  оставена без уважение.

След направените разисквания и на основание чл.87, ал.1, т.22  от  ИК, ОИК- Трявна

**РЕШИ:**

Оставя без уважение жалба с вх. № 5/27.10.2019 г. по описа на  електронния регистър на жалбите в ОИК-Трявна от ПП “ГЕРБ“, чрез представляващия Цветомир Цвятков Михов, като неоснователна и недоказана.

Решението може да се оспори пред Централната избирателна комисия по реда на  чл. 88 ал. 1 от ИК в три дневен срок от обявяването му.

Решението да се обяви на таблото на ОИК Трявна и да се публикува в интернет страницата на комисията.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

 „Против“ – няма.

Поради изчерпване на дневния ред заседанието бе закрито.

**Председател**: Антоанета Добринова Иванова

**Секретар**: Рачо Иванов Рачев